Document ID: /roh_data/filtered/fineweb-2-filterrobots_roh.jsonl.gz/18615

Fachstelle Langsamverkehr
Servetsch per il traffic betg motorisà
Servizio per il traffico non motorizzato
La regenza ha approvà in project per curreger la via d'Engiadina en il vitg da cunfin Martina. En il rom da la realisaziun da l'ovra idraulica da cunfin En (OIE) è la via d'Engiadina vegnida renovada e cumplettada ils ultims onns cun vials da velo da tuttas duas varts, e quai da la serenera Martina fin a la tschiffada OIE ad Ovella. Ussa vegn questa cumplettaziun cuntinuada tranter la staziun da duana a Martina e la serenera. Quai garantescha ina circulaziun segira dal traffic da velo, la fusiun da la via da velo da la Val da l'En respectivamain da la Via Claudia Augusta (R8) sco er la colliaziun cun la via da la Norbertshöhe en Austria.
En il rom dal project vegn il traject d'ina lunghezza da var 500 meters tranter auter schlargià, ed el survegn vials da velo da tuttas duas varts da la via. Tras la renovaziun da la via po la segirezza dal traffic e dal manaschi vegnir augmentada considerablamain entaifer il vitg da Martina. Ils custs totals dal project importan circa 4,3 milliuns francs.